Khalkidiki

Khalkidiki, også kalt Halkidiki eller Khalkidike (gresk: Χαλκιδική, av khalkos i betydningen kobber)Karka, L (2003): «Sustainability assessment of the gold processing plant location in Olympias coastal area (NE Chalkidiki - Central Macedonia)» i: Agioutantis, Zacharias: Book of Proceedings, Heliotopos Conferences, s. 178 er et prefektur i Hellas. Det ligger i den sørøstlige delen av periferien Sentral-Makedonia. Kholomontas eller Kholomonfjellene ligger nord i de sentrale områdene.

En stor halvøy utgjør mesteparten av prefekturet og ligger nordvest i Egeerhavet. Halvøya ser ut som en hånd med tre «fingre» – Pallene (i dag Kassandra), Sithonia og Agion Oros (i antikken kalt Akte), med fjellet Athos og klostrene her. Hovedstaden er Polygyros, lokalisert i midten av halvøya. Khalkidiki er i dag en populært mål for turister i sommermånedene. Prefekturet grenser bare til prefekturet Thessaloniki i nord.

 Historie 
I antikken var Khalkidiki en del av Trakia. De første greske bosetterne kom til området fra Khalkis og Eretria, byer på Evvia, en gang på 700-tallet f.Kr. og grunnla byer som Mende, Torone og Skione. En ny bølge med emigranter kom fra Andros på 500-tallet f.Kr. Filosofen Aristoteles ble her i byen Stageira i 384 f.Kr. Byen hans ble herjet av Filip II av Makedonia, og innbyggerne fordrevet. Da Filip fikk Aristoteles som lærer for sin sønn Aleksander var betingelsen at Filip gjenoppbygde Stageira, kjøpte fri de som var solgt som salver og lot de forviste komme tilbake.

 Gruvedrift 
Kassandra-gruvene har vært i drift siden 500-tallet f.Kr, og 33 millioner tonn gull hentet ut.Photos, Euphemia (august 1987): Early Extractive Iron Metallurgy in N Greece: A Unified Approach To Regional Archaeornetallurgy (PDF), University College, Institute of Archaeology, University of London Gruveområdet i Khalkidiki er del av det serbo-makedonske malmbeltet som har frembrakt gull, sølv, kobber, bly og sink til og fra siden Filip av Makedonias dager.Reguly, Eric (27. april 2013): «Eldorado Gold’s big Greek mining problem», The Globe and Mail. Sitat: «The Halkidiki mining area is part of the Serbo-Macedonian ore belt, which has produced gold, silver and base metals such as copper, lead and zinc on and off since the time of Philip of Macedon, father of Alexander the Great.» Siden slutten av 2011 har det vært stor uro rundt de miljømessige konsekvensene av gruvedriften.

 Antikke byer 
 Olynthos
 Potidaea
 Palaiokhori

 Kommuner 
 Kommune  YPES-kode  Sete (om forskjellig)  Postnr.  Retningsnr. Anthemountas  5201  Galatista  630 73  23710-32 Arnaia  5202   630 47  23720-2 Kallikrateia  5204  Nea Kallikrateia  630 80  23990-2 Kassandra 5205  Kassandreia  630 77  23990-2 Moudania  5206  Nea Moudania  632 00  23730-2 Ormylia  5207   630 71  23710-41 Pallini  5208  Khaniotis  630 85  23740-5 Panagia  5209  Megali Panagia  620 76  23730-3 Polygyros   5210   631 00  23710-2 Sithonia  5211  Nikiti  630 88  23750-2 Stagira-Akanthos  5212  Ierissos  630 72  23770-2 Toroni  5213  Sykia  630 72  23750-41 Triglia  5214  Nea Triglia  630 79  23750-5 Zervokhoria  5203  Palaiokhora  630 73  23710-6

 Kjente innbyggere 
 Aristoteles (født 384 f.Kr., død 322 f.Kr.), filosof
 Sokratis Malamas (født 29. september, 1957 i Sykia), gresk sanger
 Manolis Mitsias (født 1944 in Doumpia), gresk sanger
 Grigoris Arnaoutoglou (født 1970), TV-vert

 Referanser 

 Eksterne lenker 

 Turistguide
 Khakidiki på e-city.gr 
 in-chalkidiki.com


Kategori:Halvøyer i Hellas
Kategori:Hellas' prefekturer
Kategori:Sentral-Makedonia